**Ministru kabineta noteikumu projekta**

„Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” (turpmāk – projekts) izstrādāts saskaņā ar Vispārējās izglītības likuma 4.panta 3.prim punktu (2015.gada 18.jūnija likuma “Grozījumi Vispārējās izglītības likumā” redakcijā, kas stājās spēkā š.g. 16.jūlijā) un Izglītības likuma pārejas noteikumu   45.punktu (2015.gada 18.jūnija likuma “Grozījumi Izglītības likumā” redakcijā, kas stājās spēkā š.g. 16. jūlijā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar minētajiem grozījumiem Izglītības likumā un Vispārējās izglītības likumā ir noteikts, ka valsts augstskolas dibina vispārējās vidējās izglītības iestādes un no valsts budžeta mērķdotācijas nodrošina šo izglītības iestāžu pedagogu darba samaksu. Ievērojot minēto, nepieciešami grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (turpmāk – noteikumi Nr.1616), paredzot, ka valsts budžeta mērķdotācija pedagogu darba samaksai ir nodrošināma arī valsts augstskolu dibināto vispārējās vidējās izglītības iestāžu pedagogiem sākot ar 2016.gada 1.janvāri.Papildus tam, informējam, ka, lai nodrošinātu pedagogu darba samaksu un valsts sociālās apdrošināšanas obligātās iemaksas valsts augstskolu vidējās izglītības iestādēs no 2016.gada 1.janvāra, ministrija aprēķinājusi, ka šim mērķim nepieciešami 2016.gadā 65 404 *euro*. Aprēķins sagatavots balstoties uz izglītojamo skaitu valsts augstskolu vidējās izglītības iestādēs 2015.gada 1.septembrī saskaņā ar Valsts izglītības informācijas sistēmā (turpmāk – VIIS) pieejamo informāciju.Minēto izglītības iestāžu pedagogu darba samaksu un valsts sociālās apdrošināšanas obligātās iemaksas plānots finansēt no Izglītības un zinātnes ministrijas apakšprogrammas 01.05.00. „Dotācija privātajām mācību iestādēm” kārtējam gadam piešķirto valsts budžeta līdzekļu ietvaros.Kontroli par piešķirtās valsts budžeta mērķdotācijas izlietošanu tam paredzētajam mērķim IZM nodrošinās, projektā iekļaujot regulējumu, ka augstskolu dibinātajām vispārējās vidējās izglītības iestādēm divas reizes gadā (līdz 15.janvārim un 15.septembrim) jāiesniedz pārskats par valsts budžeta dotācijas izlietojumu. Pārskatu paredzēts veidot pēc uzkrāšanas principa - ieņēmumus un izdevumus norādot, ņemot vērā to rašanās laiku, nevis naudas saņemšanas vai izdošanas laiku (faktiski aprēķinātais atalgojums un darba devēja valsts sociālās apdrošināšanas obligātās iemaksas). |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz valsts augstskolu dibinātām vispārējās vidējās izglītības iestādēm un pašvaldībām (pašlaik divām). |
| 2. | Tiesiskā regulējuma ietekme uz tautsaimniecību un administratīvo slogu | Projekts nosaka, ka valsts augstskolu dibinātajām augstskolām, lai saņemtu mērķdotāciju pedagogu algām VIIS sistēmā jāievada dati par izglītojamiem un pedagogiem, kā arī 2 reizes gadā jāiesniedz pārskati par piešķirtā valsts finansējuma izlietojumu. Tas radīs papildu administratīvo slogu personai, kas ievadīs datus VIIS sistēmā un iesniegs pārskatus par izlietoto valsts finansējumu.Papildus norādām, ka VIIS sistēmā informāciju par izglītojamiem un pedagogiem ievada visas izglītības iestādes neatkarīgi no dibinātāja, arī atskaites par finansējuma izlietojumu jāiesniedz visām izglītības iestādēm. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Izglītības un zinātnes ministrija, valsts augstskolas  |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| Cita informācija | Nav |

*Anotācijas III, V un VI sadaļa – projekts šīs jomas neskar.*

Izglītības un zinātnes ministre M.Seile

Vīza: Valsts sekretāre L.Lejiņa

21.12.2015.

648

L.Švirksta 67047807

I.Pavloviča 67147860